ท้าหนาว เที่ยวดอย-เขาใหญ่ ห้องเต็ม
เมืองตรังพนังแตกนครฯจม,อุทกภัยภาคใต้หลายจังหวัดยังวิกฤติที่ จ.ตรัง พนังกั้นแม่น้ำตรัง อ.เมืองตรัง พังเป็นจุดที่ 3 ยาวร่วม 100 เมตร ทำให้น้ำทะลักท่วมเป็นวงกว้าง วัดตั้งอยู่ที่ราบลุ่มถูกน้ำท่วมสูงถึง 2 เมตร ทรัพย์สินเสียหายยับ ล่าสุดมวลน้ำก้อนใหญ่ไหลผ่านอำเภอกันตังก่อนออกทะเล ทำให้มีพื้นที่ถูกน้ำท่วมขยายกว้างอีก จ.นครศรีฯ พื้นที่ลุ่มน้ำปากพนัง 7 อำเภอ ยังจมอยู่ใต้บาดาลชาวบ้านทุกข์หนัก เช่นเดียวกับ จ.พัทลุง พื้นที่ริมทะเลสาบสงขลา ยังมีน้ำท่วมสูง ขณะที่อีสานและเหนือ หยุดยาว 3 วัน นักท่องเที่ยวแห่โต้ลมหนาวแน่นขนัด ภูชี้ฟ้า ภูชี้เดือน ภูชี้ดาว จ.เชียงราย ที่พักเต็มหมด ขณะที่ดอยอินทนนท์ จ.เชียงใหม่ พระอาทิตย์ยามเช้าสีทองอร่ามงดงามมาก นักท่องเที่ยวไม่ผิดหวัง ส่วน จ.เลย หนาวยะเยือกอุณหภูมิ 8 องศาฯ ถนนสายด่านซ้าย-ภูเรือ หมอกลงจัด ขณะที่ถนนทางขึ้นเขาใหญ่รถติดขัดยาวเหยียด,สถานการณ์น้ำท่วมภาคใต้หลายพื้นที่ยังน่าเป็นห่วง โดยผู้สื่อข่าวรายงานเมื่อวันที่ 10 ธ.ค. ว่า ที่ จ.ตรัง พนังกั้นน้ำหมู่ 4 บ้านป่าหมาก และบ้านหนองบัว เขตเทศบาลตำบลนาตาล่วง อ.เมืองตรัง ที่แตกเป็นจุดที่ 3 ยาวประมาณ 80-100 เมตร ส่งผลให้น้ำทะลักท่วมสูงเป็นวงกว้าง ชาวบ้านเดือดร้อนอย่างหนัก โดยเฉพาะวัดประสิทธิชัย หรือวัดท่าจีน เป็นวัดที่ได้รับผลกระทบรุนแรง เนื่องจากที่ตั้งของวัดติดกับแม่น้ำตรัง อีกทั้งยังเป็นที่ลุ่ม ส่งผลให้น้ำจากแม่น้ำตรังไหลเชี่ยวกรากเข้าท่วมภายในบริเวณวัดรวดเร็วระดับน้ำสูงถึง 2 เมตร ทรัพย์สินภายในวัดจมน้ำเสีย หายยับ ล่าสุดมวลน้ำก้อนใหญ่จากพนังกั้นน้ำพังได้ไหลเข้าพื้นที่ อ.กันตัง ก่อนออกสู่ทะเล ทำให้พื้นที่ อ.กันตัง ถูกน้ำท่วมเป็นวงกว้าง ชาวบ้านขนข้าวของหนีน้ำกันให้วุ่น,ส่วน จ.นครศรีธรรมราช พื้นที่ลุ่มน้ำปากพนัง 7 อำเภอ ประกอบด้วย อ.ปากพนัง เชียรใหญ่ หัวไทร เฉลิมพระเกียรติ ชะอวด จุฬาภรณ์ และร่อนพิบูลย์ ยังมีน้ำท่วมขังเกือบทุกตำบล เนื่องจากน้ำที่ไหลจากตัวเมืองรวมทั้งน้ำที่ท่วมในอำเภออื่นๆ ระบายลงสู่ที่ต่ำ ทำให้เขตลุ่มน้ำปากพนังเป็นโซนพื้นที่ลุ่มรองรับน้ำเต็มๆ นายจำเริญ ทิพญพงศ์ธาดา ผวจ.นครศรีธรรมราช หารือหน่วยงานที่เกี่ยวข้องเพื่อหาทางเร่งระบายน้ำเต็มที่ ส่วนย่านชานเมือง และอำเภอรอบนอก เช่น อ.พระพรหม ท่าศาลา ลานสกา พรหมคีรี และช้างกลาง น้ำลดลงจนเกือบเข้าสู่ภาวะปกติแล้ววันเดียวกัน พ.ท.กมล ประจวบเหมาะ รองเลขาธิการมูลนิธิราชประชานุเคราะห์ฯ นำถุงยังชีพพระราชทาน 4,000 ชุด มอบให้ชาวบ้านผู้ประสบภัยในพื้นที่ 3 อำเภอ คือ อ.ช้างกลาง ทุ่งใหญ่ และทุ่งสง,จ.พัทลุง แม้ว่าฝนจะหยุดตกแล้วแต่พื้นที่ริมทะเลสาบสงขลา ประกอบด้วย อ.เมืองพัทลุง ควนขนุน เขาชัยสน บางแก้ว และปากพะยูน ยังมีน้ำท่วมขังสูงหลายจุด เนื่องจากคลื่นลมในทะเลสาบยังคงพัดหนุนต่อเนื่อง ขณะที่สวนปาล์มน้ำมันกำลังจะตัดผลขายกว่า 6,000 ไร่ ถูกน้ำท่วมเสียหายยับ ส่วนบริเวณหาดแสนสุขลำปํา เขตเทศบาลเมืองพัทลุง สถานที่ท่องเที่ยวชื่อดังของ จ.พัทลุง และของภาคใต้ ยังมีน้ำท่วมสูง 50-80 ซม. พ่อค้าแม่ค้าพากันเดือดร้อนอย่างหนัก เพราะไม่สามารถเปิดร้านได้ อีกทั้งร้านถูกคลื่นซัดทำให้ทรัพย์สินภายในร้านได้รับความเสียหาย ขณะที่นายอภิสิทธิ์ เวชชาชีวะ หน.ปชป.พร้อมคณะนำถุงยังชีพช่วยชาวบ้านผู้ประสบภัยในพื้นที่ อ.ควนขนุน เขาชัยสน และปากพะยูน,จ.สงขลา พื้นที่น้ำท่วมขณะนี้เหลือเพียง 3 อำเภอ ประกอบด้วย อ.ระโนด กระแสสินธุ์ และสทิงพระ โดยเฉพาะพื้นที่หมู่ 7 บ้านดอนคัน ต.คูขุด อ.สทิงพระ ยังมีน้ำท่วมสูง ทำให้คู่บ่าวสาวรายหนึ่งหนีน้ำท่วมไปจัดงานแต่งที่วัดดอนคันออก ติดถนนทางเข้าหมู่บ้านเพราะน้ำไม่ท่วม ด้าน จ.สุราษฎร์ธานี พื้นที่ส่วนใหญ่น้ำลดระดับกลับเข้าสู่สภาวะปกติ โดยเฉพาะ อ.เกาะสมุย น้ำแห้งหมดแล้วทิ้งไว้แต่ความเสียหาย ถนนพังหลายจุด เช่น ซอยเขาพระ หมู่ 1 ต.บ่อผุด กระแสน้ำซัดถนนขาดสะบั้น ทางเทศบาลนครเกาะสมุย นำรถแบ็กโฮเร่งทำทางเบี่ยงชั่วคราวเพื่อบรรเทาความเดือดร้อนของชาวบ้าน นอกจากนั้นเจ้าหน้าที่เทศบาลนครเกาะสมุย ยังได้นำรถตักขนาดใหญ่ เร่งตักทรายบนถนน ที่ถูกกระแสน้ำพัดมากองจำนวนมากทำให้การสัญจรไปมาไม่สะดวก,ส่วนบรรยากาศอากาศหนาว นักท่องเที่ยวแห่โต้ลมหนาวที่ภาคเหนือและอีสานกันแน่นขนัด โดยที่ จ.เชียงราย ดอยผาตั้ง ต.ปอ อ.เวียงแก่น มีนักท่องเที่ยวหลายร้อยคนเดินทางขึ้นไปพักค้างคืน เพื่อรอชมทะเลหมอกช่วงเช้ากันแน่น ทำให้ที่พักและร้านอาหารคึกคัก ส่วนใหญ่เป็นการจองไว้ล่วงหน้า ส่วนภูชี้ฟ้าบริเวณยอดดอย อุณหภูมิตอนค่ำคืนถึงเช้าวัดได้ต่ำสุดที่ 8-10 องศาเซลเซียส พื้นราบวัดได้ 12-14 องศาฯ อากาศหนาวเย็น ส่วนภูชี้ดาว จุดชมวิว 360 องศา บ้านร่มโพธิ์เงิน ต.ปอ อ.เวียงแก่น มีนักท่องเที่ยวเดินทางเข้าพักจนที่พักเต็มหมด แต่ก็มีเต็นท์ให้เช่าพักเรียงรายใกล้ทางขึ้น เช่นเดียวกับภูชี้เดือน บ้านร่มฟ้าหลวง ต.ปอ ที่เพิ่งเปิดเป็นทาง การเมื่อต้นเดือน ธ.ค.ที่ผ่านมา ก็มีนักท่องเที่ยวเดินทางด้วยรถส่วนตัวมากางเต็นท์นอนโต้ลมหนาวกันแน่นขนัดเช่นกัน,จ.เชียงใหม่ ยอดดอยอินทนนท์ อ.จอมทอง อุณหภูมิวัดได้ต่ำสุด 6 องศาฯ ส่วนที่กิ่วแม่ปาน วัดได้ 7องศาฯ ที่ทำการอุทยานแห่งชาติ วัดได้ 10 องศาฯ นักท่องเที่ยวยังคงทยอยขึ้นมาสัมผัสอากาศหนาวตั้งแต่เช้ามืด เพื่อมารอชมพระอาทิตย์ขึ้นยามเช้าสีทองอร่ามงดงามมาก ทำให้รถติดกันยาวเหยียด เนื่องจากทุกคนต่างพากันมุ่งหน้าขึ้นบนดอยจุดสูงสุด และทางผ่านของจุดชมวิวกิ่วแม่ปาน ส่งผลให้รถเนืองแน่น แม้เจ้าหน้าที่จะคอยอำนวยความสะดวกแล้วก็ตามแต่ก็ยังมีรถติดกันอยู่ ทั้งนี้ ส่วนหนึ่งนักท่องเที่ยวต้องการแวะดูพระอาทิตย์ขึ้นที่จุดชมวิวกิ่วแม่ปาน ก่อนที่จะขึ้นไปบนจุดสูงสุด,ที่ จ.พะเยา ตอนเช้ามีหมอกปกคลุมอากาศหนาวเย็นอุณหภูมิลดลงเหลือ 13-15องศาฯ ผู้คนต้องหาซื้อเสื้อผ้าเครื่องกันหนาว โดยเฉพาะเสื้อกันหนาว ที่พ่อค้าแม่ค้าเอามาวางขายตามตลาดสดทั่วจังหวัดต่างพากันขายดี เพราะผู้คนต่างซื้อไปสวมใส่กันหนาวกันทั่วหน้า ขณะที่นายปิติ แก้วสลับสี ผวจ.สุโขทัย เปิดกิจกรรมเทศกาลพิชิตยอดเขาหลวง อุทยานแห่งชาติรามคำแหง อ.คีรีมาศ ครั้งที่ 28 ประจำปี 2559 มีนักท่องเที่ยวแห่ร่วมงานจำนวนมาก,ด้าน จ.เลย ตั้งแต่เมื่อคืนจนถึงเช้าวันเดียวกัน อุณหภูมิลดลงฮวบต่ำสุด 8 องศาฯ ทำให้ทั้งจังหวัดมีสภาพอากาศที่หนาวจัด หมอกหนาในรอบ 3 อาทิตย์ ถนนสายด่านซ้าย-ภูเรือ หมอกลงหนาทึบทัศนวิสัยในการขับขี่มองเห็นถนนเพียง 30 เมตร ชาวบ้านทนสภาพอากาศที่หนาวเย็นจัดกว่าทุกวันไม่ไหว ต้องนำลูกเล็กเด็กแดงออกมานั่งผิงไฟกันทั่วหน้า ส่วนที่ภูบ่อบิด แหล่งท่องเที่ยวยอดฮิตที่อยู่ในตัวเมืองเลย มีนักท่องเที่ยวจำนวนมากพากันขึ้นยอดภูบ่อบิดตั้งแต่ตีห้าเพื่อรอชมพระอาทิตย์ขึ้น ท่ามกลางทะเลหมอกที่จับตัวหนาเต็มท้องฟ้า 360 องศา ท่ามกลางอากาศที่หนาวเย็นต่ำกว่า 14 องศาฯ นักท่องเที่ยวต่างไม่ผิดหวังเก็บภาพเป็นที่ระลึก ส่วน จ.ศรีสะเกษ นักท่องเที่ยวนับพันคนพากันขึ้นชมทิวทัศน์พระอาทิตย์ขึ้นสามแผ่นดินที่อุทยานแห่งชาติเขาพระวิหาร ต.เสาธงชัย อ.กันทรลักษ์ กันตั้งแต่ตีห้า พร้อมจิบกาแฟแลตะวันที่ผามออีแดงกันคึกคัก แม้วันเดียวกันจะไม่มีทะเลหมอกให้ได้ชม แต่นักท่องเที่ยวทุกคนก็พอใจที่ได้ชมพระอาทิตย์ขึ้นที่สวยงาม,ขณะที่อุทยานแห่งชาติเขาใหญ่ทางด่านเนินหอม อ.เมืองปราจีนบุรี มีรถนักท่องเที่ยวทั้งรถยนต์และรถจักรยานยนต์ใช้เส้นทางดังกล่าวจำนวนมาก ทำให้เจ้าหน้าที่ด่านต้องขยายทางขึ้นเป็น 2 ช่องจราจร ส่วนถนนธนะรัชต์ ช่วงตั้งแต่เขต ต.หนองน้ำแดง อ.ปากช่อง จ.นครราชสีมา การจราจรติดขัดยาว 2-3 กม. และไปติดขัดอีกช่วงบริเวณหน้าด่านทางขึ้นอุทยานฯเขาใหญ่ เจ้าหน้าที่อุทยานฯต้องมาอำนวยความสะดวกเปิดทางขึ้นเพื่อเก็บค่าธรรมเนียมเป็น 2 ช่องทาง เพื่อให้นักท่องเที่ยวสามารถขึ้นไปสัมผัสบรรยากาศที่หนาวเย็น และดูสัตว์บนอุทยานแห่งชาติเขาใหญ่ได้สะดวกมากขึ้น ส่วนพื้นที่จุดกางเต็นท์ลำตะคองและจุดกางเต็นท์ผากล้วยไม้ พบว่ามีนักท่องเที่ยวขึ้นไปกางเต็นท์พักแรมเต็มทั้ง 2 แห่ง เจ้าหน้าที่ต้องเปิดพื้นที่สำรองที่บริเวณจุดเขาร่มรองรับนักท่องเที่ยวเพิ่มขึ้น,นายวิชัย พรลีแสงสุวรรณ ผอ.ส่วนอุทยานแห่งชาติสำนักบริหารพื้นที่อนุรักษ์ที่ 1 ปราจีนบุรี กล่าวว่า ช่วงวันหยุดมีนักท่องเที่ยวขึ้นมาเที่ยวบนอุทยานแห่งชาติเขาใหญ่ ผ่านอุทยานฯประมาณวันละ 2 หมื่นกว่าคน ช่วงเทศกาลปีใหม่ทางอุทยานฯเตรียมพื้นที่รองรับนักเที่ยวไว้ที่จุดบริการถาวรคือ ลานกางเต็นท์ลำตะคอง รองรับนักท่องเที่ยวได้ 1,500 คน และที่ลานกางเต็นท์ผากล้วยไม้ รองรับนักเที่ยวได้ 1,000 คน ถ้าจุดกางเต็นท์ทั้ง 2 แห่งเต็ม ทางอุทยานฯจัดที่สำรองไว้ที่เขาร่มหรือลานเฮลิคอปเตอร์รับนักท่องเที่ยวได้ 2,000 คน คาดปีใหม่จะมีนักท่องเที่ยวที่ขึ้นมาพักแรมบนอุทยานแห่งชาติเขาใหญ่ ประมาณ 5,000 คน,กรมอุตุนิยมวิทยา รายงานสภาพอากาศบริเวณความกดอากาศสูงจากประเทศจีนยังคงปกคลุมประเทศไทยตอนบน ทำให้บริเวณดังกล่าวมีอากาศหนาวเย็นต่อเนื่อง ขณะที่กรุงเทพฯและปริมณฑล ยังคงมีอากาศเย็นในตอนเช้า ขอให้ประชาชนดูแลสุขภาพเนื่องจากอากาศที่เปลี่ยนแปลงในระยะนี้ สำหรับมรสุมตะวันออกเฉียงเหนือที่พัดปกคลุมประเทศไทยและอ่าวไทยมีกำลังปานกลาง ลักษณะเช่นนี้ยังคงทำให้ภาคใต้มีฝนตกได้ คลื่นลมบริเวณอ่าวไทยและทะเลอันดามันมีคลื่นสูง 1-2 เมตร
อุทกภัยภาคใต้หลายจังหวัดยังวิกฤติที่ จ.ตรัง พนังกั้นแม่น้ำตรัง อ.เมืองตรัง พังเป็นจุดที่ 3 ยาวร่วม 100 เมตร ทำให้น้ำทะลักท่วมเป็นวงกว้าง วัดตั้งอยู่ที่ราบลุ่มถูกน้ำท่วมสูงถึง 2 เมตร ทรัพย์สินเสียหายยับ
ข่าวหน้า1,ท้าลมหนาว,ภูชี้ฟ้า,ภูชี้เดือน,ภูชี้ดาว